A fost creat un avion hipersonic, care zboară cu 6.500 km/h. În cât timp poate ajunge de la Londra la New York.
Compania britanică Reaction Engines a creat un motor hipersonic. Un avion dotat cu acest motor hipersonic ar putea să zboare cu 6.500 km/h. Oamenii ar putea zbura cu un astfel de avion în anul 2030.
Înainte de pandemie, Bucureștiul era atât de aglomerat încât făceai chiar și două ore de la aeroportul Otopeni până în centrul Bucureștiului.Tot atât va dura un drum de la Londra la New York. Și nu într-o altă viață, ci peste 10 ani. Compania britanică Reaction Engines a creat SABRE, un nou motor hipersonic, alimentat de o combinație de hidrogen și oxigen.Un avion echipat cu un astfel de motor poate atinge o viteză amețitoare: 6.500 de kilometri pe oră.Viteza ca viteza, dar cercetătorii trebuie să găsească acum o soluție pentru ca motorul să reziste la căldura enormă generată de o asemenea turație.Cu toate acestea, compania britanică spune că până în 2030 va reuși să rezolve problema. Atunci speră să aibă loc primul zbor comercial cu o astfel de aeronavă.